**POLITIKA-TUDOMÁNYI INTÉZET**

**KÉPZÉSEI, KURZUSAI**

|  |
| --- |
| **ÁLTALÁNOS TÁJÉKOZTATÁS****A POLITOLÓGUSKÉPZÉSRŐL** |

**AZ ÓRA- ÉS KURZUSFELVÉTEL SZEMPONTJÁBÓL TÖRTÉNŐ BESOROLÁS**

Az óra- és kurzusfelvétel szempontjából a tanterv a kötelező és alternatív kurzusok kategóriáit különbözteti meg. A kötelező kurzusok az évfolyam egészét érintő, egységesen kötelező tematika és követelményrendszer szerint egy vagy több félévben oktatott kurzusok. A képesítés megszerzéséhez valamennyi kötelező kurzus felvétele, hallgatása és követelményrendszerének teljesítése szükséges. A kötelező kurzusokat többnyire kötelező előadás formájában hirdeti meg az Intézet, illetve a tanszékek. Ha valamelyik kötelező kurzus keretében az előadásokon kívül szemináriumi (gyakorlati) foglalkozásokat is hirdetnek, a szemináriumi, gyakorlati foglalkozásokat rendszerint a kötelező kurzussal azonos félévben kell teljesíteni. (Ettől eltérést csak az Intézet engedélyezhet, illetőleg hirdethet meg).

Az alternatív kurzusok a kötelező kurzusokhoz kapcsolódó, az intézeti kínálatból kiválasztandó, kötelezően teljesítendő órák. Az alternatív kurzusok a képesítési követelmények szempontjából kötelező kurzusként viselkednek, az alternativitást a hallgatónak az Intézet által a kötelező órakereten belül biztosított választási lehetősége adja.

A politológia BA képzésen 1 hónap szakmai gyakorlat elvégzése kötelező. A hallgatók saját szervezés alapján a lezárt negyedik szemeszter után 1 hónap szakmai gyakorlatot vesznek fel és teljesítenek kötelező kurzusként, melyért kreditpontot kapnak. Miután kiválasztotta a szakmai gyakorlat teljesítésére befogadó munkahelyet, a hallgató az Intézetben beszerezhető formanyomtatvány kitöltésével jelentkezhet a szakmai gyakorlatra. A szakmai gyakorlatot felügyelő tanár engedélye alapján regisztrációkor a hallgató felveszi a Neptunban a szakmai gyakorlatot. A szorgalmi időszak végéig a hallgató köteles leadni a nyomtatványt, amelyben a szakmai gyakorlat vezetője igazolja és értékeli a hallgató munkáját. A Neptunba a végső ötfokozatú gyakorlati jegyet a szakmai gyakorlatot felügyelő tanár jegyzi be. A szakmai gyakorlat tárgya elvileg bármilyen, a politológia főszakos képzés számára releváns témakör lehet, s bármely ennek megfelelő profilú intézményben mint fogadó szervezetben teljesíthető.

**ISMERETELLENŐRZÉSI FORMÁK**

A kurzuskategóriák az ismeretellenőrzési formák szerint is csoportosíthatók. Eszerint vannak záróvizsgatárgyak és kollokviumi kurzusok (ezek mindegyike a kötelező kurzusok körén belül), valamint egyéb ismeretellenőrzési formával lezárható kurzusok.

A záróvizsga a felsőfokú iskolai végzettség megszerzéséhez szükséges tudás és készség ellenőrzése és értékelése, melynek során a jelöltnek a tanulmányai lezárásakor tanúságot kell tennie tudásáról, s arról, hogy tudását a gyakorlatban is alkalmazni tudja. A záróvizsga előfeltétele a szakdolgozat elkészítése. A szakdolgozatot a hallgató a záróvizsgától külön, bizottság előtt védi meg, melynek sikeres védéséért BA képzésen 10, MA képzésen 20 kreditpontot szerezhet.

A záróvizsgát egyetemi oktatókból és külső szakemberekből álló bizottság előtt kell letenni. A záróvizsga nem egyszerűen a vizsgák egyike, hanem különleges szerepe folytán a jelölt tudását, képességét alkalmasságát átfogóan értékelő lezáró aktus, mely a diploma elnyerésének feltétele. Ezt a különleges helyzetet jelzi az is, hogy a záróvizsga a vizsgák általános szabályai alól kiemelt, speciális komplex számonkérési forma, amely nem javítható, s halasztására, ismétlésére is csak erősen korlátozott keretek között van lehetőség (Id. HKR 259-260. §). A diploma minősítése a záróvizsga és a szakdolgozat-védés eredményének átlagolásával történik.

A kollokvium a kötelező kurzusok szokásos számonkérési formája, mely egy szemeszter során elsajátított tudásanyag ellenőrzésére irányul. Értékelése ötfokozatú jeggyel történik. Kollokviummal kell lezárni a záróvizsgák kurzusai között fel nem sorolt, kötelezően oktatott jogi és nem jogi kurzusokat. A vizsgáztatás módja lehet írásbeli vagy szóbeli. A sikertelen kollokvium és az utóvizsga, továbbá a kollokvium és a javítóvizsga között legalább két napnak el kell telnie, az újabb kollokviumot tehát a sikertelen vizsga napjától számított (legkorábban) harmadik munkanapon lehet letenni.

„Egyéb" ismeretellenőrzési forma az ötfokozatú gyakorlati jegy és az ugyancsak ötfokozatú jeggyel értékelhető beszámoló. Ismeretesek kurzusokhoz nem rendelt tanulmányi kötelezettségek, melyek értékelése ötfokozatú gyakorlati jegy (évfolyamdolgozat, szakdolgozat, szakmai gyakorlat).

A vizsgák követelményét és a feltételeket a tanszékek teszik közzé. A vizsgaidőszak tervezésekor számításba kell venni az Intézet, illetve a tanszékek eltérő vizsgarendjét. Az ELTE Szervezeti és Működési Szabályzat II. kötetét képező Hallgatói Követelményrendszer (HKR) a tanszékvezetőkre bízza az általános kereteken belül a vizsgafeltételek meghatározását. A vizsgaidőszakra vonatkozóan érdemes figyelemmel lenni arra, hogy a tanszékek által megadott vizsganapok (melyek számát a vizsgázókat befogadó vizsgalehetőségek másfélszeresében határozzák meg) szaporítására a tanszékek nem kötelesek. A tanszékek a HKR azon előírását, miszerint két javítási lehetőséget kell biztosítani a sikertelen vizsga esetén, nem kötelesek új vizsganapok utólagos kitűzésével teljesíteni. Az a hallgató tehát, aki a vizsgaidőszak utolsó napjaiban kezdi meg a kurzus vizsgáit, és sikertelen vizsgát tesz, nem tarthat igényt új vizsganap megjelölésére. (Egyes tanszékek a vizsgaidőszak utolsó hetét eleve utó- és javító vizsganapokként határozzák meg, ebben az esetben e terminusokra első vizsgára jelentkezni nem lehet.) Az írásbeli vizsgát szervező tanszékek megkövetelik, hogy az első vizsgát mindenképpen írásban tegye le a hallgató. Aki ezt a szabályt nem veszi tekintetbe, könnyen juthat abba a helyzetbe, hogy meg sem kezdte a stúdium vizsgáit, de már nincs további vizsgalehetősége. A vizsgaidőszakot hasznos úgy tervezni, hogy a vizsgák nagyobb részt az időszak első két harmadára essenek, s az utolsó harmadot a sikertelen vagy javítandó vizsgák pótlására, illetőleg javítására célszerű tartalékolni.

# **A KURZUSOK PANELBE SOROLÁSA**

A kurzusok teljesítésének szempontjából a tanterv különbséget tesz alappanelhez, szakpanelhez, illetve általános panelhez tartozó kurzusok között.

BA KÉPZÉS

Az alappanelhez tartozó kurzusok a politikatudományi képzést megalapozó történeti, általános társadalomtudományi és politikatudományi kurzusok. Ezek felvétele és teljesítése nélkül a politikatudományi szakkurzusok felvétele nem lehetséges. Az alapozó kurzusok helye az első két szemeszter; a harmadik szemeszterbe történő regisztráció feltétele az alappanelhez tartozó kurzusok (a társadalomfilozófia 1-2., a közgazdaságtan 1-2., az európai alkotmány- és parlamentarizmustörténet 1-2., politikai szociológia, a politikatudomány alapjai 1-2., a magyar politika 1-2., a mai magyar társadalom 1-2., az alkotmányjog 1.) teljesítése.

A szakpanelek a kurzusok jellege szerint tartalmazzák az összehasonlító és nemzetközi politikai, módszertan és empirikus politikai szociológiai, politikai eszmék és eszmetörténeti, politikai intézményekre vonatkozó stúdiumokat. A szakpanelekbe tartozó kurzusok felvételének feltétele az alappanel teljesítése; továbbá a jelzett szakpanelen belül meghatározott további előfeltételek teljesítése. A szakpanelekhez tartozó kurzusok fölvétele és teljesítése lépcsőzetesen történhet. A politológiai stúdiumok tanrendbe illesztése a politikatudományi képzés szerves egymásra épülésének elve alapján történt, felvételük tehát csak meghatározott sorrendben lehetséges.

Az általános panelhez tartozó alternatív előadások külső előfeltétel nélkül felvehetők és bármikor teljesíthetők a képzési idő alatt. A tanszékek az alternatív előadások felvételét esetenként előképzettségi és teljesítési feltételekhez köthetik.

**MA KÉPZÉS**

Az alapképzésben megszerzett ismereteket tovább bővítő, ***mesterfokozathoz szükséges ismeretkörök:***

* társadalomtudományi alapismeretek
* szakmai törzsanyag
* differenciált szakmai törzsanyag
* intézet által kínált szabadon választható tárgyak
* szabadon választható tárgyak

**A KÉPZÉS ALAPDOKUMENTUMAI**

A képzés alapdokumentumai a képesítési követelmények, a tanterv, a tanrend és az órarend. A képesítési követelmények a felsőoktatásban megszerezhető végzettség, illetőleg a szakképesítés szakmai követelményeit határozzák meg. Az alap- és mesterképzési szakok képzési és kimeneti követelményeiről (KKK) szóló 15/2006. (IV. 3.) OM rendelet a következőkről rendelkezik:

BA KÉPZÉS

A politikatudományi alapképzés (BA) célja olyan politológusok képzése, akik ismereteket szereznek a társadalom politikai rendszerére és viszonyaira, azok főbb törvényszerűségeire, a politikai intézményekre, a politikai hatalom szervezetére és azok működésére vonatkozóan. Megismerik a politikai értékekre és a politikai szocializációra vonatkozó tudományos elméleteket. Alkalmassá válnak arra, hogy részt vegyenek a politikával kapcsolatos szakértői anyagok előkészítésében, segítséget nyújtsanak a politikatudományi kutatások elvégzéséhez, politikai szakértők mellett politikai részelemzéseket készítsenek, részt vegyenek a civil társadalom, az önkormányzatok, a tömegkommunikáció, szakmai érdekképviseletek, valamint nemzetközi szervezetek munkájában, továbbá kellő mélységű elméleti ismerettel fognak rendelkezni a képzés második ciklusban történő folytatásához.

MA KÉPZÉS

A mesterképzés célja olyan politológusok képzése, akik ismerik a társadalom politikai rendszerére és viszonyaira, azok főbb törvényszerűségeire, a politikai intézményekre, a politikai hatalom szerveződésére és a közpolitika formálására vonatkozó tudományos elméleteket és a gyakorlati alkalmazáshoz szükséges tudásanyagot.

*Az Elméleti-módszertani szakirányon* végzettek megszerzett ismereteik birtokában alkalmassá válnak tanulmányaik doktori képzés keretében történő folytatására, ezt követően pedig az egyetemi-akadémiai szférában történő elhelyezkedésre, tudományos karrier befutására.

A gyakorlati ismeretekre nagyobb súlyt helyező *Magyar politikai intézményrendszer és közpolitika szakirányon* végzettek az előbbieken túlmenően alkalmassá válnak arra, hogy a politikai intézményekben, nemzetközi szervezetekben vagy velük érintkező gazdasági-társadalmi szervezetekben döntéselőkészítő, kapcsolattartó, kapcsolatépítő munkát végezzenek.

**MA KÉPZÉSEN KÜLÖNBÖZETI VIZSGAKÖTELEZETTSÉG**

*A)* A bemenethez a KKK 11. pontjában (*A mesterképzésben való felvétel feltételei*) megadott feltételek teljesítésével figyelembe vehető szakok: kommunikáció és médiatudomány; kulturális antropológia; szociológia; alkalmazott közgazdaságtan; gazdaságelemzés; közszolgálat; nemzetközi gazdálkodás; történelem; szabad bölcsészet; andragógia alapképzési szakokon, a bolognai folyamatnak megfelelő képzésben szerzett, minimum 3 éves BA diplomával, valamint a bolognai folyamatnak nem megfelelő, 5 éves (*külföldi egyetemek esetén 4 vagy 5 éves*) egyetemi tanulmányok befejezését igazoló diplomával. Továbbá osztatlan, egységes jogász mesterképzési szakon szerzett diplomával.

**Az e pontban felsorolt szakokon szerzett diploma esetében** az ELTE ÁJK által előírt, a politológia BA szakmai törzsanyagához tartozó tárgyakból **18** kreditpont értékű felzárkóztató képzésben kell részt vennie a hallgatónak. (Politikatudomány alapjai, Egyetemes politikai gondolkodástörténet, Magyar politikai rendszer, összesen 6x3=18 kredit)

*B)*A bemenethez megadott további feltételekkel elfogadott alapszakok:

A KKK. 11. pontjában meghatározott kreditek teljesítésével vesszük figyelembe azokat az alap- és mesterfokozatot adó szakokon szerzett kreditpontokat és diplomákat, illetve a Felsőoktatásról szóló 2005. évi CXXXIX. törvény szerinti főiskolai, egyetemi szintű alapképzési szakokon szerzett krediteket és diplomákat, amelyeket a kredit megállapításának alapjául szolgáló ismeretek összevetése alapján a az ELTE ÁJK kreditátviteli bizottsága elfogad.

A felsorolt feltételek alapján felvételt nyert hallgatóknak 40 kreditpont értékű felzárkóztató oktatásban kell részt venni a politológia BA szakmai törzsanyagához tartozó tárgyakból, a rendes tanulmányi időszak keretében, az első két szemeszterben. (Politikatudomány alapjai, Egyetemes politikai gondolkodástörténet, Magyar politikai rendszer, Összehasonlító politológia, Pártok és pártrendszerek, Társadalomtudományi kutatási módszere, Közpolitika, 4x6 és 4x4, összesen 40 kreditpont értékben.)

**TANTERV, TANREND, ÓRAREND**

A képesítési követelményeket karra és szakra lebontó tanterveket az intézményi tanács (az egyetem szenátusa) hagyja jóvá, az egyes kurzusok keretében elsajátítandó ismereteket pedig a kurzusprogramok határozzák meg. A tanterv és a kurzusprogramok összeállításánál, a képesítési követelmények mellett, figyelemmel kell lenni a nemzetközi szokásokra, normákra, a szak jellegétől függően a gyakorlati, szakmai követelményekre. A hallgatók tanulmányi és vizsgarendjét a felsőoktatási intézmény maga állapítja meg.

A tanrend a tantervvel ellentétben kifejezetten hallgatói nézőpontból mutatja az évfolyamokra és félévekre bontott, tanterv szerinti tanulmányi és vizsgakötelezettségeket, továbbá segítséget kíván nyújtani a kurzusfelvételhez, a hallgató saját órarendjének kialakításához is.

Az órarend az adott évfolyamon és félévben felveendő és a hallgató választása szerint a felvehető kurzusokból összeállított kurzusok, óraszámok együttese a foglalkozások helyének és időpontjának feltüntetésével. Az órarend összeállításában a hallgatónak viszonylagos szabadsága van.

## KURZUSFELVÉTEL, ÓRAREND ÖSSZEÁLLÍTÁSA

A kötelező és az alternatív kurzusokat a hálózati számítógépes rendszerben (Neptun) kell felvenni. Kurzust fölvenni és teljesíteni csak abban az esetben lehet érvényesen, ha a kurzusfelvételi feltételeket már korábban teljesítették. Ha a meghatározott kurzusfelvételi feltételek hiánya ellenére (vagyis a kurzusfelvétel feltételeként meghatározott, korábban teljesítendő kurzus hallgatása és annak vizsgái nélkül) felvesz valaki egy kurzust, annak hallgatása, teljesítése, a lezáráskor letett esetlegesen eredményes vizsga is automatikusan érvénytelen, törlésre kerül. Ha a szemeszterben fölvett kurzust valaki valami okból nem teljesíti (akár mert nem szerez aláírást, akár mert nem tesz eleget a meghirdetett jelenléti követelményeknek, esetleg mert eredménytelen vizsgát tesz), a következő esztendőben kurzusismétlésre kötelezett. Kurzusismétlés esetén ismételten eleget kell tenni a kurzusra előírt teljes tanulmányi kötelezettségnek. A kurzusismétlés az Intézet, illetve a tanszékek által meghirdetett időpontban lehetséges. Egy kurzus teljesítésére a HKR a következő lehetőséget biztosítja: egy kurzus legfeljebb háromszor vehető fel és a kurzusfelvételek során összesen hat érdemjegyszerzési kísérlet áll a hallgató rendelkezésére. Amennyiben az említett lehetőséget (3 kurzusfelvétel - 6 elégtelen vizsga) bármelyikét kimeríti a hallgató, el kell bocsátani. Amíg a hallgató a kurzust nem teljesíti, a nem teljesített kurzusra épülő további panelkurzusok felvétele lehetetlen. Az első évfolyamon az alappanel elhelyezkedése nem vertikális, ezért teljesítése az első két szemeszterben kötelező. A harmadik szemeszterre történő regisztráció ugyan lehetséges abban az esetben is, ha az alappanelt valaki nem teljesítette, ekkor azonban csupán az általános panelhez tartozó alternatív előadások köréből kerülhet sor kurzusfelvételre. A harmadik szemesztertől kezdődően a kurzusismétlés nem akadályozza meg a hallgatót abban, hogy más, párhuzamos szakpanelt (melynek előfeltételeit teljesítette) tovább folytasson, illetve az általános panel kurzusait fölvegye.

A kurzusfelvétel követelményeit az ajánlott tanrend „megjegyzés" rovata is tartalmazza. A tanszékek a tanrendi megjegyzések mellett további előfeltételeket határozhatnak meg, azokat azonban a regisztráció előtt közzé kell tenni. Az ajánlott tanrendtől eltérő kurzusfelvétel esetén a hallgatónak kell gondoskodnia a felvett kurzusok összhangjáról. Az órarendet úgy kell megterveznie, hogy az ajánlott tanrend alapján, különféle szemeszterek számára meghirdetett előadások, szemináriumok és gyakorlatok látogathatók legyenek.

**KREDITELISMERTETÉS**

A másutt végzett tanulmányok kreditjeinek elismertetése esetén a hallgatók mentesülnek az ELTE ÁJK politológia szak tanrendjében szereplő adott kurzussal kapcsolatos tanulmányi kötelezettségek alól. A kreditelismerés feltételei:

* csak azonos vagy egységes (egyetemi) képzésben teljesített tanulmányok ismerhetők el,
* a helyettesítő kurzusnak tartalmilag legalább 75 %-ban azonosnak kell lennie az ELTE ÁJK tanrendjében szereplő kurzussal,
* az ÁJK tanrendjében szereplő azon kurzust, amivel kapcsolatban kreditelismertetési kérelmet ad be a hallgató, fel kell venni a Neptunban,
* a kreditelismerésre irányuló kérelmet (mellékelve a leckekönyvmásolatot és az elismertetendő kurzus leírását) a Tanulmányi Hivatalban az illetékes előadónál kell leadni.
* amennyiben a Kar Szakterületi Kreditátviteli Bizottsága elismeri a kreditet, akkor ez a Neptunban rögzítésre kerül és a kérelmező mentesül az adott kurzusra vonatkozó vizsgakötelezettség alól,
* a Bizottság a döntését a kérelem beadásának félévében, a szorgalmi időszak 13. hetéig meghozza.

**HATÁRIDŐK**

A tanrendben meghatározott határidők jelentős része nem módosítható, a feladat teljesítése nem halasztható. Miután többségük nem egyetlen napos feladatra vonatkozik, hanem egy hosszabb teljesítési periódus utolsó terminusaként lettek meghatározva, következményük jogvesztő. Érdemes a határidők pontos betartására figyelni, mert azok elmulasztása szemeszter-halasztással, esetleg - ismétléssel is járhat.

**NYELVVIZSGA**

**BA KÉPZÉS**

A felsőoktatásról szóló 2005. évi CXXXIX. törvény szerint csak az a hallgató szerezhet oklevelet, aki egy idegen nyelvből középfokú, „C” típusú állami, vagy azzal egyenértékű nyelvvizsgával rendelkezik.

**MA KÉPZÉS**

A mesterfokozat megszerzéséhez a 15/2006. (IV. 3.) OM rendeletben foglalt képesítési és kimeneti követelmények értelmében **két** államilag elismert „C” típusú középfokú nyelvvizsga vagy azzal egyenértékű érettségi bizonyítvány, illetve oklevél szükséges, amelyek közül az egyik az angol.

**A KÉPZÉSI IDŐ**

BA KÉPZÉS

A 2006/2007. tanévtől indult BA képzésen a tanulmányi idő 6 szemeszter, azaz három tanév. A teljesítendő kreditek száma 180, ennyit kell a hallgatónak összegyűjteni a képzés során. A képesítési követelmény szerint a 6 félév alatt legkevesebb 1800 tanórát kell a hallgatónak teljesítenie.

**MA KÉPZÉS**

A 2009/2010. tanévtől induló MA képzésen a tanulmányi időt 4 szemeszterben, azaz két évben határozta meg az Oktatási Minisztérium. Ez idő alatt 120 kreditpontot lehet és kell összegyűjteni. A képesítési követelményrendszer szerint 4 félév alatt legkevesebb 1200 tanórát kell a hallgatónak teljesítenie.

A félév (szemeszter) 15 hét szorgalmi időből és vizsgaidőszakból tevődik össze (a vizsgaidőszak jelenleg az ELTE Állam- és Jogtudományi Karán 7 hét). A panelrendszer nyújtotta lehetőségeket kihasználva a 4 szemeszteres képzés értelemszerűen meghosszabbodhat.

A kurzusfelvételnél és a képzési követelmények teljesítésének megtervezésénél figyelembe kell venni azt a tényt is, hogy az ajánlott tanrendtől történő eltérés meghosszabbíthatja a tanulmányi időt.

Az előadások, szemináriumok és gyakorlatok, órarend szerint hétfőtől péntekig, túlnyomórészt a délelőtti és koradélutáni órákban zajlanak, alternatív előadások egy részét késő délutáni, illetve esti időpontokra hirdeti meg az Intézet. Az oktatás két épületben folyik: az Egyetem tér 1-3. sz. alatti főépületben („A” épület) és a Kecskeméti u. 10-12. sz. alatti oktatási épületben („B” épület).

A tanulmányok megtervezéséhez feltétlenül ajánljuk a hatályos ELTE Szervezeti és Működési Szabályzat II. kötet Hallgatói Követelményrendszerének HKR elolvasását, javasolt változásainak figyelemmel kísérését a későbbiekben is (elérhető a kar honlapján: [www.ajk.elte.hu](http://www.ajk.elte.hu)).

**SZAKDOLGOZAT**

A szakdolgozat leadásának határideje BA és MA képzésen egyaránt . 2020. május 5.

A szakdolgozat határidőre történő leadása a záróvizsgára bocsátás feltétele. A szakdolgozat védésére a záróvizsgával együtt kerül sor.

**ZÁRÓVIZSGA**

A képzés során teljesítendő összes vizsga eredményes letétele és az összes aláírás megszerzése előfeltételét képezi az abszolutórium kiállításának. A hallgatók komplex záróvizsgát tesznek.

A záróvizsgára jelentkezési határideje: az adott szemeszter regisztrációs hete. A jelentkezés módja: a ELTE ÁJK honlapjáról kinyomtatott jelentkezési lap kitöltése és leadása a Tanulmányi Osztályon. Főkurzusok abszolválása, az alternatív kurzusok teljesítése és a sikeres szakdolgozatvédés a záróvizsgára bocsátás feltétele. A záróvizsgára jelentkezőket legfeljebb 13 fős csoportokba kell beosztani.

Elégtelen érdemjegy esetén egy alkalom áll a hallgató rendelkezésére az adott záróvizsga-időszakban az utóvizsga letételére.

**Politikatudományi Intézet elérhetőségei:**

1053 Budapest, Egyetem tér 1-3. III. em. 319-320., III. em. 322., 325. III. em. 328-329.

Tel.: 411-6534, 411-6523, 411-6500/2638; 2755

Intézetigazgató: Dr. Arató Krisztina egyetemi tanár

Intézeti félfogadási idő: hétfőtől péntekig 9.00-12.00

Intézeti előadók: Nyikosné Farkas Gabriella,

 Sturm Henrietta

**POLITIKATUDOMÁNYI**

**MA SZAK**

**(PM2)**

Általános tájékoztató

ÁJK és TáTK SZAKIRÁNYOK A Politikatudományi MA képzésben, amely alapvetően az ELTE Állam- és Jogtudományi Kar képzése, a két Kar közötti megállapodás alapján közreműködőként részt vesz az ELTE Társadalomtudományi Kara (TáTK) is akként, hogy az ELTE ÁJK Politikatudományi Intézet által meghirdetett I. és II. szakirány mellett az ELTE TáTK a politikatudományi mesterszak hallgatói számára meghirdet további két szakirányt (111. és IV. szakirány). A viszonylag alacsony hallgatói létszámra tekintettel a két Kar ez idő szerint csak egy-egy szakirányt hirdet meg. Az első szemeszter végén minden hallgató - elsősorban egyéni választásától, másodsorban azonban a létszámkeretektől függően besorolást nyer az ÁJK ill. a TáTK által meghirdetett szakirányok egyikébe.

A szakirányválasztás a következőképpen történik. Az ÁJK a TáTK-val egyetértésben legkésőbb szeptember 30-ig tájékoztatja a hallgatókat arról, hogy a két kar mely szakirányokat indítja az adott évfolyam számára. A hallgatók legkésőbb december 15-ig kötelesek jelentkezni az egyes szakirányokra akként, hogy az ÁJK Tanulmányi Hivatal illetékes előadójával írásban közlik, hogy milyen egyéni preferencia sorrendben kívánnak szakirányt választani.

A szakirány-felelősök a szakirányra történő felvételhez preferenciákat jelölhetnek meg. A szakirányi preferenciákat (pl. egy vagy több nyelv ismerete) a szakirány meghirdetésekor közölni kell. A képzésért felelős oktató által felkért, az ÁJK, a TáTK és az ÁJK HÖK egy-egy képviselőjéből álló ad hoc operatív bizottság legkésőbb január 15-ig előzetesen áttekinti, hogy mely szakirányokra milyen arányban jelentkeztek a hallgatók, figyelemmel arra, hogy az egyes szakirányokra való felvételt illetően esetlegesen meghatározott szakirányi preferenciáknak az oda jelentkezők megfelelnek-e. Ennek alapján az ad hoc bizottság megállapítja az egyes szakirányokra felvehető hallgatók előzetes névsorát.

A szakirányokba sorolandó hallgatók névsorainak véglegesítésére tavaszi szemeszter elején (legkésőbb a kurzusfelvételi időszak vége előtt két nappal) kerül sor, amikor is az ÁJK oktatási dékánhelyettese az ÁJK Tanulmányi Hivatalának közreműködésével az előzetes névsorokat a szakirányra jelentkezett hallgatók friss tanulmányi eredményének (kreditindex) alapján véglegesíti akként, hogy valamennyi szakirányba azonos létszámú hallgató kerüljön. Túljelentkezés esetén a Neptunban rendelkezésre álló tanulmányi átlageredmény szerinti rangsorhely szerint hátrább álló hallgatók már nem kerülnek be az általuk első helyen választott szakirányba. Az ÁJK oktatási dékánhelyettese a szakirányba sorolásról az érintett hallgatókat haladéktalanul tájékoztatja annak érdekében, hogy a kurzusfelvételi időszak további részében besorolásuknak megfelelően tudjanak kurzusokat felvenni. A szakirányba való besorolás az érintett hallgatókkal való közléssel azonnal hatályba lép.

Az MA képzésben résztvevő hallgató köteles szakirányt választani. Két szakirányt egy időben, párhuzamosan felvenni nem lehet. A szakirányra - az adott évben megállapított létszámon felül - beiratkozhatnak azok a hallgatók is, akik a szakirányra a korábbi tanévben már felvételt nyertek, de a szakirányú képzésben évhalasztás, betegség, külföldi tanulmányok, vagy más indokolt körülmények miatt a szakirányú képzésen tanulmányaikat elhalasztották. Az esetlegesen felmerülő kérdéseket illetően az ELTE ÁJK Tanulmányi Hivatala ad megkeresés esetén hivatalos tájékoztatást.

TUDNIVALÓK A MÁSODÉVES MESTERSZAKOS HALLGATÓK SZÁMÁRA

I. A szakdolgozati témaválasztás. A szakdolgozati témaválasztás történhet

1. a szakmai alapozó és törzsanyagból választható témákból,
2. az ÁJK szakirányon (a jövőben szakirányokon) meghirdetett szakdolgozati témákból,
3. a TáTK szakirányon (a jövőben szakirányokon) meghirdetett szakdolgozati témákból.

Szakirányú témát csak az adott szakirány hallgatói választhatnak. A szakmai alapozó és törzsanyagból valamennyi hallgató választhat témát, de a TáTK szakirányos hallgatók esetében az ilyen témaválasztáshoz a TáTK szakfelelős eseti, előzetes és írásbeli hozzájárulása szükséges.

**KÖTELEZŐ kurzusok**

**Politikatudomány MA képzés**

**I. évfolyam**

**Kötelező előadások**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **8-9** | **9-10** | **10-11** | **11-12** | **12-13** | **13-14** | **14-15** | **15-16** | **16-17** | **17-18** |
| **HÉTFŐ** | **Empirikus módszertan – komplex elemzések**Sugatagi GáborInfo Lab. 1.**PM2:EMK** | **Az Európa-diskurzus – politikai víziók az európai integráció történetében**Arató KrisztinaB/3 gyakorló**PM2:EDPV** | **Nemzeti kisebbségek kutatása, a határon túli magyarság helyzete, jogállása**Pesti SándorB/3 gyakorló**PM2:NKK** | **Demokrácia- és politikaelmélet**Mándi TiborB/II. tanterem**PM2:DPE** |  |
| **KEDD** |  | **Kelet-közép-európai politikai rendszerek**Navracsics TiborB/3 gyakorló**PM2:KKEPR** | **Pártok és választók, elmélet és gyakorlat**Mráz ÁgostonB/3 gyakorló**PM2:PV** | **Alkotmánybíráskodás**Kovács VirágB/II. tanterem**PM2:ABIR** |  |
| **SZERDA** |  |  |  | **A demokratikus konszolidáció elmélete és gyakorlata**Ablaka GergelyB/II. tanterem**PM2:DKE** |  |
| **CSÜTÖRTÖ**K |  | **Társadalmi mozgalmak és tiltakozás**Szabó MátéB/3 gyakorló**PM2:TMT** |  |  |  |
| **PÉNTEK** |  |  |  |  |  |

**Politikatudomány MA képzés**

**II. évfolyam**

**Kötelező előadások**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **8-9** | **9-10** | **10-11** | **11-12** | **12-13** | **13-14** | **14-15** | **15-16** | **16-17** | **17-18** |
| **HÉTFŐ** |  | **Politikai kommunikáció 2.**Kiss BalázsB/14 gyakorló **[PM2: PK2]**  | **A közpolitika folyamata 2.**Boda ZsoltB/19 gyakorló **(PM2: KF2]** |  |  |
| **KEDD** |  |  |  |  |  |
| **SZERDA** |  | **Szakpolitikák**Pesti SándorB/2 gyakorló**PM2:SZP2** |  |  |  |
| **CSÜTÖRTÖ**K |  |  |  |  |  |
| **PÉNTEK** |  |  |  |  |  |

**POLITOLÓGIA**

**BA képzés**

**BP3**

**Politológia BA képzés**

**I. évfolyam**

**Kötelező előadások**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **8-9** | **9-10** | **10-11** | **11-12** | **12-13** | **13-14** | **14-15** | **15-16** | **16-17** | **17-18** |
| **HÉTFŐ** |  | **Közvélemény-kutatás**Szabó AndreaB/II. tanterem **[BP3:KVK]** | **A mai magyar társadalom**Szabó AndreaB/II. tanterem **[BP3:MMT]** |  |  |
| **KEDD** |  |  |  |  |  |
| **SZERDA** |  | **Alkotmányjog**Somody BernadetteB/II. tanterem**[BP3:AJ(2)]** | **A politikatudomány alapjai 2.**Bihari MihályRécsi auditórium (III. tanterem) **[BP3:POLA(2)]** |  |  |
| **CSÜTÖRTÖ**K | **Közgazdaságtan 2.**Kelemen KatalinB/I. tanterem **[BP3:KGT(2)]** | **Magyar politika (1944-2004) 2.**Bihari MihályB/I. tanterem **[BP3:MP(2)]** | **Statisztika**Ruzsicska YvetteB/I. tanterem**[BP3:STAT]** |  | **Európai alkotmány- és parlamentarizmustörténet 2.**Mezey BarnaVécsey auditórium (VIII. tanterem) **[BP3:EAP(2)]** |
| **PÉNTEK** |  |  |  |  |  |

**Politológia BA képzés**

**II. évfolyam**

**Kötelező előadások**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **8-9** | **9-10** | **10-11** | **11-12** | **12-13** | **13-14** | **14-15** | **15-16** | **16-17** | **17-18** | **18-19** | **19-20** |
| **HÉTFŐ** |  | **A politológiai kutatás módszertana 2.**Sugatagi GáborInfo Labor 1.**BP3:PKM2** |  |  |  |  |
| **KEDD** | **Nemzetközi jog politológusoknak 2.**Kardos GáborB/I. tanterem**[ BP3:NJP(2)]** |  |  | **Európai belpolitika**Navracsics TiborB/8 gyakorló **[ BP3:EUB]** | **A magyar politikai rendszer 2.**Pesti SándorB/II. tanterem **[ BP3:MPR(2)]** |  |
| **SZERDA** |  | **Egyetemes politikai gondolkodás története 2.**Szabó MátéB/I. tanterem**[ BP3:EPG(2)]** | **Összehasonlító politika 2.**Navracsics TiborB/I. tanterem[ **BP3:ÖP(2)]** | **A magyar politikai gondolkodás története 2.**Illés GáborB/I. tanterem**[ BP3:MPG(2)]** | **Európán kívüli világ 2.**Ablaka GergelyB/II. tanterem**[ BP3:EKV2]** |  |
| **CSÜT.** |  | **A magyar parlamentarizmus története 2.**Cieger AndrásB/II. tanterem**[ BP3:MPT(2)]** | **A politológiai kutatás módszertana 2.**Bene MártonInfo Labor 1.**BP3:PKM2** | **A politológiai kutatás módszertana 2.**Bene MártonInfo Labor 1. **BP3:PKM2** |  |  |
| **PÉNTEK** |  |  |  |  |  |  |

**Politológia BA képzés**

**III. évfolyam**

**Kötelező előadások**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **8-9** | **9-10** | **10-11** | **11-12** | **12-13** | **13-14** | **14-15** | **15-16** | **16-17** | **17-18** |
| **HÉTFŐ** |  |  |  |  |  |
| **KEDD** |  | **Tagállami Európa politikák**Mráz ÁgostonB/I. tanterem**[BP3:TEP]** |  |  |  |
| **SZERDA****AA** |  | **Érdekegyeztetés elmélete és gyakorlata**Arató KrisztinaB/3 gyakorló**[ BP3:ÉEGY]** | **Társadalom- és jogelméleti bevezetés 2.**Arató KrisztinaB/II. tanterem**[ BP3:TJB(2)]** | **Nemzetközi kapcsolatok 2.**Vizi BalázsB/7 gyakorló**[BP3:NK(2)]** |  |
| **CSÜTÖRTÖ**K |  |  |  |  |  |
| **PÉNTEK** |  |  |  |  |  |

**I. évfolyamos hallgatók**

**politikatudomány alapjai**

**szemináriumainak időpontja**

|  |  |  |  |
| --- | --- | --- | --- |
| 2. szemeszter | Oktató | Időpont | Terem |
| 1. csoport | Dr. Antal Attila | kedd 10.00-12.00 | B/6 gyakorló |
| BP3:POLA(20):01 |
| 2. csoport | Dr. Antal Attila | kedd 12.00-14.00 | B/6 gyakorló |
| BP3:POLA(20):02 |
| 3. csoport | Dr. Mráz Ágoston | kedd 14.00-16.00 | Nyelvi labor |
| BP3: POLA(20):03 |
| 4. csopotBP3POLA(20):04 | Dr. Franczel Richárd | hétfő 18.00-20.00 | A/4 gyakorló |

**Tudományos Írás alapjai**

**szemináriumi időpontja**

|  |  |  |  |
| --- | --- | --- | --- |
| 2. szemeszter | Oktató | Időpont | Terem |
| 1. csoport | Dr. Arató Krisztina, Benedek István | Csütörtök 14.00-16.00 | A/11 gyakorló |
| BP3:TIA: 01 |
| 2. csoport | Dr. Mándi TiborKovács Beáta | Szerda 14.00-16.00 | B/12 gyakorló |
| BP3:TIA:02 |
| 3. csoport | Dr. Mikecz Dániel | Kedd 16.00-18.00 | B/19 gyakorló |
| BP3:TIA:03 |
| 4. csoportBP3:TIA:04 | Dr. Illés Gábor | Szerda 18.00-20.00 | B/6 gyakorló |

**II. évfolyamos hallgatók Magyar politikai rendszer**

**szemináriumainak időpontja**

|  |  |  |  |
| --- | --- | --- | --- |
| **I. szemeszter** | **Szemináriumi****Oktatók** | **Időpont** | **Terem** |
| 1. csoport | Benedek István | Csütörtök 16.00-18.00 | B/6 gyakorló |
| **BP3:MPR(20):01** |
| 2. csoport | Dr. Izmindi Richárd | Hétfő 08.00-10.00 | B/13 gyakorló |
| **BP3:MPR(20):02** |
| 3.csoport | Dr. Franczel Richárd | Csütörtök 18.00-20.00 | A/5 gyakorló |
| **BP3:MPR(20):03** |

**4. SZEMESZTER (II. ÉVFOLYAM)**

**A POLITOLÓGIAI KUTATÁS MÓDSZERTANA 2.**

**SZEMINÁRIUMOK**

|  |  |  |  |
| --- | --- | --- | --- |
| **4.. szemeszter** | **Szemináriumi****Oktatók** | **Időpont** | **Terem** |
| 1. csoport | Dr. Sugatagi Gábor | Hétfő 10.00-12.00 | Számítástechnikai labor 1. |
| BP3:PKM(2):01 |
| 2. csoport | Dr. Bene Márton | Csütörtök 12.00-14.00 | Számítástechnikai labor 1. |
| BP3:PKM(2):02 |
| 3. csoport | Dr. Bene Márton | Csütörtök 14.00-16.00 | Számítástechnikai labor 1. |
| BP3:PKM(2):03 |

**II. évfolyamos hallgatók**

 **Összehasonlító politika**

**szemináriumainak időpontjai**

|  |  |  |  |
| --- | --- | --- | --- |
| **I. szemeszter** | **Szemináriumi****Oktatók** | **Időpont** | **Terem** |
| 1. csoport | Dr. Ördögh Tibor | Szerda 18.00-20.00 | B/14 gyakorló |
| **BP3: ÖP(20):01** |
| 2. csoport | Ablaka Gergely | Hétfő 14.00-16.00 | A/13 gyakorló |
| **BP3: ÖP(20):02** |
| 3.csoport | Dr. Franczel Richárd | Szerda 18.00-20.00 | A/6 gyakorló |
| **BP3:ÖP(20):03** |

**II. évfolyamos hallgatók**

**Egyetemes politikai gondolkodás története**

**szemináriumainak időpontjai**

|  |  |  |  |
| --- | --- | --- | --- |
| **I. szemeszter** | **Szemináriumi****Oktatók** | **Időpont** | **Terem** |
| 1. csoport | Derekas Győző, Havasi Benigna | Kedd 12.00-14.00 | B/1 gyakorló |
| **BP3: EPG(20):01** |
| 2. csoport | Dr. Illés Gábor | Kedd 18.00-20.00 | B/7 gyakorló |
| **BP3: EPG(20):02** |
| 3.csoport | Dr. Mándi Tibor | Kedd 12.00-14.00 | B/2 gyakorló |
| **BP3:EPG(20):03** |

**Politikatudományi intézet**

**Alternatív kurzusok**

**2019/20. II. félév**

**A Mafia-jelenség Olaszországban (BA, MA, jog)**

 létszámkeret: 25 fő

 hetente 2 óra

 időpont: péntek 10-14 óra

 Tömbösített óra lesz:

 Február 21. 10.00-14.00 IV. tanterem

 Március 6. 12.00-16.00 IV. tanterem

 Március 20. 10.00-12.00 IV. tanterem

 Április 24. 12.00-16.00 IV. tanterem

 helye:

 előadó: dr. Vásárhelyi Árpád mb. előadó

**World Politics (BA, MA, jog, ERASMUS)**

 előfeltétel: angol nyelvtudás

létszámkeret 15 + 20 Erasmus

 hetente 2 óra

 időpont: hétfő 10.00-12.00 óra helye: A/8 gyakorló

 előadó: Dr. Málik József Zoltán mb. előadó

**Political Game Theory (BA, MA, jog, ERASMUS)**

 előfeltétel: angol nyelvtudás

létszámkeret 15 + 20 Erasmus

 hetente 2 óra

 időpont: hétfő 12.00-14.00 óra helye: A/8 gyakorló

 előadó: Dr. Málik József Zoltán mb. előadó

**Nemzetközi biztonsági tanulmányok (BA, MA, jog)**

 előfeltétel: angol nyelvtudás

 létszámkeret: 20 fő

 hetente 2 óra

 időpont: hétfő 16.00-18.00 óra helye: Info labor 1.

 előadó: Ablaka Gergely egyetemi tanársegéd

**Nemzetbiztonság és demokrácia. A nemzetbiztonsági szolgálatok működésének politikai dimenziói (BA,MA, Jog)**

 előfeltétel: a Politológia 2. c. tárgy teljesítése

 létszámkeret 20 fő

 hetente 2 óra

 időpont hétfő 16.00-18.00 óra helye: Info labor 2.

 előadó: Urbán Attila mb. előadó

**A politikai írás természete (BA, MA)**

 létszámkeret 20 fő

 hetente 2 óra

 időpont: kedd 10.00-12.00 óra helye: A/10 gyakorló

 előadó: Dr. Lengyel László nyug. egyetemi docens

**A politikai szereplői 2. (BA, MA)**

 létszámkeret: 15 fő

 hetente 2 óra

 időpontja: kedd 14.00-16.00 óra helye: A/10 gyakorló

 előadó: Dr. Szabó Márton professor emeritus

**Ellenségképek a politikában II. (BA, MA)**

 létszámkeret: 15 fő

 hetente 2 óra

 időpont: Csütörtök 18.00-20.00 óra helye: A/10 gyakorló

 előadó: Dr. Pál Gábor mb. előadó

**French politics (BA, MA, jog, ERASMUS)**

 előfeltétel: angol nyelvtudás

 létszámkeret: 10 +15 Erasmus

 hetente 2 óra

 időpont: Kedd 16.00-18.00 óra helye: Info labor 2.

 előadó: Dr. Soós Eszter Petronella mb. előadó

**Political analysis in practice (BA, MA, jog, ERASMUS)**

 előfeltétel: angol nyelvtudás

 létszámkeret: 10 +15 Erasmus

 hetente 2 óra

 időpont: Kedd 18.00-20.00 óra helye: V. tanterem

 előadó: Dr. Soós Eszter Petronella mb. előadó

**Kormányok és politikáik Magyarországon (BA, MA, jog)**

 létszámkeret 15 fő

 hetente 2 óra

 időpont: hétfő 10.00-12.00 óra helye: A/10 gyakorló

 előadó: Dr. Izmindi Richárd mb. előadó

**Tüntetések szabadsága és az átalakuló gyülekezési jog (BA, MA, jog)**

 létszámkeret: 20 fő

 hetente 2 óra

 időpontja: csütörtök 16.00-18.00 óra helye: A/10 gyakorló

 előadó: Dr. Tóth László PhD hallgató (F5A0X7)

**Könyvtárhasználati órák. Bevezetés a szakirodalmi információ-keresés és a könyvtárhasználat technikájába (BA, MA, jog)**

 létszámkeret 20 fő

 hetente 2 óra

 időpont: hétfő 14.00-16.00 óra helye: Országgyűlési Könyvtár

 előadó: Dr. Pesti Sándor egyetemi docens

**Nemzetközi politikai gazdaságtan (BA, MA, jog)**

 létszámkeret: 20 fő

 hetente 2 óra

 időpontja: szerda 16.00-18.00 óra helye: B/4 gyakorló

 előadó: Dr. Pogátsa Zoltán mb. előadó

**Politika és kreativitás (BA, MA, jog)**

 létszámkeret: 15 fő

 hetente 2 óra

 időpontja: Kedd 16.00-18.00 óra helye: A/2 gyakorló

 előadó: Flick László mb. előadó

**Magyar országgyűlési pártok a rendszerváltás után 1. (BA, MA, jog)**

 létszámkeret: 15 fő

 hetente 2 óra

 időpontja: Csütörtök 10.00-12.00 óra helye: B/4 gyakorló

 előadó: Bata Attila PhD hallgató

**A válság EU-ja és az EU válsága – EU: megoldás vagy több probléma? (BA, MA, jog)**

 létszámkeret: 25 fő

 hetente 2 óra

 időpontja: Péntek 10.00-14.00 óra

 tömbösített óra lesz: helye: B/9 gyakorló

 előadó: Dr. Fóris György mb. előadó

**Metoo kampány és munkahelyi zaklatás (BA, MA, jog)**

 létszámkeret: 20

 hetente: 2 óra

 időpontja: Kedd 12.00-14.00 óra helye: B/4 gyakorló

 előadó: Dr. Lux Judit főiskolai tanár, professor emerita

**Civil szféra és civil aktivitások (BA, MA, jog)**

 létszámkeret: 15

 hetente: 2 óra

 időpontja: Csütörtök 12.00-14.00 óra helye: A/10 gyakorló

 előadó: Tokár Géza PhD hallgató

**A visegrádi országok politikai rendszerei (BA, MA, jog)**

 létszámkeret: 15

 hetente: 2 óra

 időpontja: Kedd 14.00-16.00 óra helye: A/11 gyakorló

 előadó: Tóth László PhD hallgató (IU7ERB)

**Politikai vezetés (BA, MA, jog)**

 létszámkeret: 15

 hetente: 2 óra

 időpontja: Kedd 16.00-18.00 óra helye: B/18 gyakorló

 előadó: Dr. Illés Gábor tanársegéd

**Fiatalok és a politika (BA, MA, jog)**

 létszámkeret: 15

 hetente: 2 óra

 időpontja: Kedd 16.00-18.00 óra helye: Info labor 1.

 előadó: Papházi Viktor PhD hallgató

**Geopolitika, geostratégia és politikai földrajz (BA, MA, jog)**

 létszámkeret: 15

 hetente: 2 óra

 időpontja: Kedd 10.00-12.00 óra helye: B/2 gyakorló

 előadó: Derekas Győző PhD hallgató

**Changing dynamics of parliaments (BA, MA, jog ERASMUS)**

 létszámkeret: 10 +10 Erasmus

 hetente: 2 óra

 időpontja: Csütörtök 18.00-20.00 óra helye: B/7 gyakorló

 előadó: Cabrera Alvaro PhD mb. előadó

**Szakértői kormányzástól a populistáig: kormányzási stílusok Magyarországon (BA, MA, jog)**

 létszámkeret: 15

 hetente: 2 óra

 időpontja: Kedd 16.00-18.00 helye: Nagy Ernő aud. (VII. tanterem)

 előadó: Dr. Boda Zsolt egyetemi docens, Pokorny Zsanett PhD hallgató

**Multiple crisis int he European Union (BA, MA, jog ERASMUS)**

 létszámkeret: 10 +10 Erasmus

 hetente: 2 óra

 időpontja: Szerda 14.00-16.00 óra helye: B/9 gyakorló

 előadó: Dr. Arató Krisztina egyetemi tanár